**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1638- /2020.

**113/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**A KEHOP-1.2.1-18-2018-00048 kódszámú „Helyi klímastratégia kidolgozása, valamint a klímatudatosságot erősítő szemléletformálás megvalósítása Tiszavasváriban” elnevezésű projekt kivitelezéséről szóló vállalkozási szerződés elfogadásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

Jelen határozat mellékletében foglalt tartalommal elfogadom a KEHOP-1.2.1-18-2018-00048 kódszámú „Helyi klímastratégia kidolgozása, valamint a klímatudatosságot erősítő szemléletformálás megvalósítása Tiszavasváriban” elnevezésű projekt kivitelezéséről szóló vállalkozási szerződést.

**INDOKOLÁS**

Tiszavasvári Város Önkormányzata Képviselő-testülete az 57/2020. (II. 27.) Kt. számú határozatával elfogadta a pályázat eredményeként létrejött Támogatói Okiratot.

A Támogatói Okiratban foglaltak szerint az Önkormányzat 19 027 694 Ft,- összköltségű, vissza nem térítendő támogatásban részesül.

A projekt megvalósítására az árajánlatkérések megtörténtek, a legkedvezőbb ajánlatot a Tasi Trend Kft. adta, bruttó 17.907.000 forint értékben.

Fentiek alapján a projekt megvalósítására a határozat mellékletében foglalt, a projekt kivitelezéséről szóló vállalkozási szerződést elfogadom.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. június 10.

 **Szőke Zoltán**

 **polgármester**

**a 113/2020 PM. határozat melléklete:**

**Vállalkozási szerződés**

Amely létrejött egyrészről **Tiszavasvári Város Önkormányzata**

Címe: 4440 Tiszavasvári, Városháza tér 4.

Azonosító szám/Törzs-szám: 732462

Adószáma: 15732468-2-15

Számlaszáma: 11744144-15404761

Kapcsolattartó: Palló Tamás

Kapcsolattartó e-mail címe: pallo.tamas@tiszavasvari.hu

Kapcsolattartó telefonszáma: +36 42/ 520 500

1. Képviseli: **Szőke Zoltán** polgármester
2. **mint Megrendelő (továbbiakban Megrendelő),** másrészről

Másrészről pedig Tasi Trend Kereskedelmi Kft.

Székhely: 4400 Nyíregyháza, Templom u. 59/A

Adószáma: 22923136-2-15

Cégjegyzékszáma: 15-09-076414

Számlaszáma: 11744003-20624752-00000000

Kapcsolattartó: Tasi Károly ügyvezető

Kapcsolattartó e-mail címe: tasitrendkft@gmail.com

Kapcsolattartó telefonszáma: 0630 / 9986 347

1. Képviseli: **Tasi Károly ügyvezető**,
2. **mint Vállalkozó (továbbiakban Vállalkozó)**
3. **továbbiakban együtt: Felek** között alulírott napon és helyen a következő feltételekkel:

Megrendelő a megbízza a Vállalkozót A KEHOP-1.2.1-18-2018-00048 azonosító számú, „Helyi klímastratégia kidolgozása, valamint a klímatudatosságot erősítő szemléletformálás megvalósítása Tiszavasváriban” című projekt alábbi feladatainak elvégzésével:

**I. Klímastratégia kidolgozása az alábbi szempontok szerint:**

- Számba veszi a klímaváltozásnak a településen várható hatásait, a jelenleg rendelkezésre álló adatok és előrejelzések alapján 30 éves időtávra előrejelzi a várható folyamatokat

- Azonosítja a klímaváltozás lakosságot, épített környezetet és infrastruktúrát leginkább fenyegető veszélyeit

- Megjelöli az Önkormányzatnak a klímaváltozással kapcsolatos legfontosabb feladatait mind a mitigáció (enyhítés), mind pedig az adaptáció (alkalmazkodás) területén, a hangsúlyt az alkalmazkodás területére helyezve.

- Átfogó helyzetfeltárás, a település teljes körű felmérése. A vizsgálandó változók: átlaghőmérséklet, UV sugárzás, csapadékmennyiség, szélsőséges szelek, viharok, levegőminőség, fertőző és allergiás megbetegedések, árvizek.

- Az éghajlatváltozás által érintett területek:

o Emberi egészség, egészségügy

o Természet, zöldfelületek

o Épületek

o Közösségi és egyéni közlekedés

o Energiaellátás, energiatermelés

o Ivóvíz-ellátás

o Csatornázás, szennyvíztisztítás

o Talajerózió, földcsuszamlás, erdőtüzek

- Az alábbiaknak bemutatásra kell kerülniük a klímavédelem aspektusából:

o Természeti és táji környezet, környezet- és katasztrófavédelem

o Településszerkezet

o Közlekedés

o Mező- és erdőgazdaság

o Ipar, logisztika

o Turizmus

o Településen élők társadalmi jellemzői

- Meghatározásra kell kerülnie a település üvegházgáz kibocsátásának, és ennek függvényében annak, hogy Magyarországon belül milyen mértékű ez a kibocsátás. Leltárt kell készíteni az üvegházhatású gázok kibocsátásáról.

- Klímastratégia célok kifejtése és intézkedések nevesítése.

A stratégia terjedelme minimum 4 szerzői ív + mellékletek.

**II.Települési figyelemfelhívó akciók megvalósítása**

„KlíMAváltozás most és a jövőben – Te is tehetsz ellene” elnevezésű Klímasátor kerül felállításra. A Klímasátorban felállított tájékoztató kiadványok, illetve szemléltető bemutatók elsődleges célja, hogy informálják a lakosságot a klímaváltozás jövőben is várható – helyi – hatásairól, az ezzel kapcsolatos alkalmazkodási lehetőségekről. Az információs kiadványok széleskörűen lefedik a klímaváltozás okait és az ebből prognosztizálható helyi változásokat.

A Klímasátornak önálló rendezvény vagy egyéb városi rendezvény megvalósításakor kell felállításra kerülnie, összesen 6 nap időtartamban.

A települési figyelemfelhívó akció lebonyolítása együtt kerül megvalósításra az adott településen és intézményeiben aktuálisan meghirdetett nagyrendezvény mellett, ezáltal is nagyobb látogatottságot – elért aktív célcsoportot – biztosítva.

Három korcsoportra (felnőtt, 14-18 éves korig, illetve 8-14 éves korig) külön teszt készítése és érhetővé tétele a klímaváltozás témakörében. A résztvevők között az alábbiak kerülnek kisorsolásra:

1. A felnőtt korcsoportban: esővízgyűjtő tartályok vagy komposztálók kisorolása 5 db

2. A 14-18 éves korosztály részére: facsemeték 10 db

3. 8-14 éves korosztály részére: Fűfej/csiráztató játék 25 db

**III. Térségi vagy helyi rendezvényeken a klímatudatos szemlélet fontosságát népszerűsítő kreatív és játékos foglalkozások szervezése és lebonyolítása gyermekek számára.**

* Az egyes korosztályokat külön megszólítva a „KlíMAváltozás most és a jövőben – Te is tehetsz ellene” rendezvénysorozat keretében Klímasátor kerül felállításra, ahol többek között ismeretterjesztő kiadvánnyal, tesztekkel, energiatakarékossági tanácsokkal, házi naperőmű tájékoztatóval, ismeretterjesztő játékokkal várják az érdeklődőket.

2 alkalommal valamely városi rendezvény keretében kell megvalósítani.

* ÖKO-labirintus megvalósítása

Az ÖKO-labirintus egy, gyerekek számára tervezett játékos útvesztő, amely 15 x 15 méter, így összesen maximum 225 négyzetméter területet foglal el. (a méret tetszés és igény szerint változtatható kisebbre). Vázát összesen 120 kordonoszlop képezi, amelyre mintegy 230 méternyi törtfehér vászon falat szükséges felhúzni, ami igény szerint dekorálható.

A labirintusban (mérettől függően) 3-5 játéktér kerüljön beépítésre (öko-játékok, mozgásfejlesztő játékaink, asztali öko-játékok), így ezek kényelmesen lebonyolíthatók, legyen az egy ügyességi mozgásos, avagy kézműves tevékenység. A derékig érő falak a gyermekeknek valódi izgalmakat nyújtanak, azonban felnőtt magassággal a kiút könnyen átlátható, így teljesen biztonságos.

A rendszernek kültéren (beton kivételével bármilyen területen) és beltéren (akármilyen borításon) egyaránt felépíthetőnek kell lennie.

A labirintus be- és kijáratához állomásokat kell elhelyezni, amelyek lehetőséget adnak ún. menetlevelek kiosztásához, jegyes rendszer bevezetéséhez, így a nap végén tombolát is szükséges lebonyolítani a résztvevők között.

**IV. Helyi szereplők szemléletformálása, ennek keretében: tájékoztató előadások/workshopok/fórumok szervezése és lebonyolítása a projektben érintett intézmények munkavállalói számára.**

Tájékoztató előadás tartása a projektben érintett település intézményeinek (polgármesteri hivatal, iskolák) döntéshozói és munkavállalói számára a helyi klímastratégiával összefüggő tartalommal, 2 alkalommal az önkormányzatnál 90 perces időtartamban.

**V. Gyakorlatorientált ismereteket átadó, pozitív, a mindennapos tevékenységekbe integrálható, jól alkalmazható példákat közvetítő térségi és helyi tanulmányi versenyek szakmai előkészítése és lebonyolítása.**

Iskolákat átfogó több körös versenysorozat megszervezése 1 alkalommal (1x1 nap) (korcsoportok szerint), mely a döntővel zárul értékes csapat nyereményekért (Natgeo előfizetés, hűtőmágnes, öko alapanyagú ceruzák).

**VI. A felhívás fő céljához kapcsolódó szakirányú tanulmányi kirándulások, szakmai tanulmányutak megszervezése és lebonyolítása, azokon való részvétel támogatása.**

„Látogatás”: múzeum, állatkert, botanikus kert, nemzeti park, valamint szeméttelep, hulladékégető, szennyvíztisztító stb.

A résztvevő általános iskola, óvoda részére 1-1 alkalommal kerüljön megszervezésre. Alkalmanként 30 főre, 2 fő kísérővel.

**VII. A települési programsorozathoz és figyelemfelkeltő akcióhoz kapcsolódó médiakampányok megszervezése és lebonyolítása.**

Helyi újságban történő megjelenés 4 alkalommal A4-es oldal terjedelmű leírás (klímastratégia elkészülésekor, rendezvények megvalósítása előtt).

**VIII. Ismeretterjesztést célzó kiadványok kidolgozása, terjesztése.**

Passzív elérést biztosító kiadványok, újságok lakosság számára, több alkalommal.

16 oldalas tájékoztató füzet elkészítése, színesben, A5-ös méretben, 4000 példányban.

**IX. Gyakorlatban hasznosítható ismeretek és tudás átadására alkalmas szakkörök szervezése és lebonyolítása.**

Szakkörök szervezése és lebonyolítása alsó és felső tagozatos általános iskolai tanulók számára.

A szakkör azoknak a tanulóknak szerveződik, akik fontosnak tartják a környezetvédelmet, akik szeretik az állatokat, érdeklődnek a természet szépségei iránt. De nemcsak érdeklődnek, hanem tesznek is a környezetük megóvása érdekében, és ösztökélik társaikat, szüleiket, ismerőseiket is ennek megvédése céljából. A szakkör igyekszik minél több, a város által szervezett környezetvédelmi programba bekapcsolódni.

Minimum 2 szakkör szervezése, szakkörönként 2-2 alkalom.

A szakkörök céljai:

A tanulók tudják, hol milyen veszélyek fenyegetik környezetünket, s rajta keresztül az embert.

Törekedjenek otthonuk egészségesebbé, szebbé tételére. Tudjanak takarékoskodni a vízzel, az energiával. Hasznos anyagok szelektív gyűjtése. Ismerjék az anyagok újrahasznosítási módjait. Ismerjék fel a parlagfüvet, annak károsító hatását tudják, irtsák környezetükben. Ismerjék természeti értékeinket és tudják védeni azokat.

**X. Intézményi, települési, illetve több településen átívelő, interaktív tematikus szemléletformálási programsorozatok szervezése és lebonyolítása.**

A világ vezető tudósainak egybehangzó véleménye szerint korunk legnagyobb kihívása a globális klímaváltozás, a környezetszennyezés és a természetvédelem kérdése, amit csak egy együttműködőbb, jövőtudatosabb és fenntarthatóbb életmód széleskörű kialakításával lehet jó irányba alakítani. A különböző hazai és nemzetközi felmérések szerint a leghatékonyabb út ennek az eléréséhez, a fiatalkori oktatás és szemléletformálás. Az időben elkezdett szemléletváltással sokkal gyorsabban csökkenthetők azok a káros környezeti hatások, amelyek sajnos még sok esetben a felnőtt generációk rutinszerű mindennapjainak a része.

Oktatási Program célja, hogy bemutassa és elterjessze azokat a készségeket a legfiatalabb generáció tagjai között, amelyekkel újra harmonikusabb és természetesebb kapcsolat alakulhat ki az ember és a bolygó között a 21-ik században, amely a kialakult veszélyhelyzetek miatt döntő jelentőségű időszak. A program távolabbi célja, hogy egy magasabb ökológiai műveltséghez segítse hozzá a most felnövekvő generációkat.

A foglalkozások konkrét célja, hogy a környezetünket és benne magunkat egységes, összefüggő rendszerként szemléltessük, így az ökológiai attitűdformálás mellett a gyerekek nyitottabbá váljanak az egészség, környezet- és társadalomtudatosabb életmód iránt és könnyen elsajátítható ismereteket kapjanak annak mindennapi megvalósításához.

12 alkalom, alkalmanként 2x45 perc, maximum 30 fő/csoport, összesen 12 csoport, helyszínt az önkormányzat biztosítja. (1 alkalom 1 csoport 2X45 perces oktatását jelenti.)

**XI. A projektgazda honlapján belül a projekt számára aloldal létrehozása és annak a projekt során elkészített tartalmakkal és szervezett eseményekkel való folyamatos feltöltése, frissítése.**

**XII. Tájékoztatással és nyilvánossággal kapcsolatos kötelező feladatok**

Megvalósítandó a KTK Arculati előírásai szerint a III. kommunikációs csomag.

1. **Dokumentáció**

A vállalkozó köteles a megvalósított rendezvényekről fotódokumentációt és az Arculati Kézikönyvnek megfelelő jelenléti ívet készíteni.

1. **A feladatok ellátásának határideje**

**Vállalkozó vállalja, hogy 2020. szeptember 28. napjáig az alábbiakat teljesíti a fent részletezett követelmények szerint:**

* Helyi klímastratégia kidolgozása
* A települési programsorozathoz és figyelemfelkeltő akcióhoz kapcsolódó médiakampányok megszervezése és lebonyolítása
* Helyi szereplők szemléletformálása, ennek keretében: tájékoztató előadások/workshopok/fórumok szervezése és lebonyolítása a projektben érintett intézmények munkavállalói számára legalább egy alkalommal
* A felhívás fő céljához kapcsolódó szakirányú tanulmányi kirándulások, szakmai tanulmányutak megszervezése és lebonyolítása, azokon való részvétel támogatása
* A projektgazda honlapján belül a projekt számára aloldal létrehozása és annak a projekt során elkészített tartalmakkal és szervezett eseményekkel való folyamatos feltöltése, frissítése
* Tájékoztatással és nyilvánossággal kapcsolatos kötelező feladatok

**A Vállalkozó vállalja, hogy 2021. október 29. napjáig az alábbiakat teljesíti a fent részletezett követelmények szerint**:

* Települési figyelemfelhívó akciók megvalósítása
* Térségi vagy helyi rendezvényeken a klímatudatos szemlélet fontosságát népszerűsítő kreatív és játékos foglalkozások szervezése és lebonyolítása gyermekek számára
* Gyakorlatorientált ismereteket átadó, pozitív, a mindennapos tevékenységekbe integrálható, jól alkalmazható példákat közvetítő térségi és helyi tanulmányi versenyek szakmai előkészítése és lebonyolítása
* Ismeretterjesztést célzó kiadványok kidolgozása, terjesztése
* Gyakorlatban hasznosítható ismeretek és tudás átadására alkalmas szakkörök szervezése és lebonyolítása
* Intézményi, települési illetve több településen átívelő, interaktív tematikus szemléletformálási programsorozatok szervezése és lebonyolítása
1. **A Vállalkozó díjazása**

A megbízásban rögzített feladatokat a Vállalkozó 14.100.000 Ft azaz tizennégymillió-egyszázezer forint+ Áfa, mindösszesen br. 17.907.000 Ft azaz bruttó tizenhétmillió-kilencszázhétezerforint összegért végzi el. Megbízó előleget nem folyósít. A szerződő felek megállapodnak abban, hogy a fenti díj tartalmazza Vállalkozó valamennyi, jelen szerződés teljesítéséhez szükséges költségét, díját, így a fentieken kívül egyéb térítési igénye a Vállalkozónak Megrendelő felé nincsen. Vállalkozó az elvégzett feladatok arányában a vállalkozási díj 25-50-75-100 %-os arányában részszámlát jogosult kiállítani. A vállalkozói díj kifizetésére a szerződésben foglalt (rész)feladat teljesítésének kétoldalú igazolása alapján kerül sor. A szerződésben foglalt feladat teljesítésének igazolására a Megrendelő részéről a mindenkori polgármester jogosult. Vállalkozó a kétoldalú teljesítését kiállítását követően jogosult (rész)számla kiállítására.

1. Más személy közreműködéséhez Megrendelő hozzájárul. Az igénybevett közreműködőért Vállalkozó úgy felel, mintha a rábízott ügyet maga látta volna el.
2. A Vállalkozó köteles a Megrendelőt tevékenységéről és az ügy állásáról tájékoztatni, különösen, ha a felmerült új körülmények az utasítások módosítását teszik indokolttá.
3. A Vállalkozó a Megrendelő utasításától csak akkor térhet el,ha ezt a Megrendelőérdeke feltétlenül megköveteli és a Megrendelő előzetes értesítésére már nincsen lehetőség. Ilyen esetben a Megrendelőt haladéktalanul értesíteni kell.
4. Vállalkozó eljárása során a Megrendelő köteles biztosítani a feladatok és szolgáltatások teljesítéséhez szükséges adminisztratív és logisztikai támogatást.
5. Megrendelő a jelen szerződés aláírásával egyidejűleg átadja a megbízás teljesítéséhez szükséges mindazon iratokat, dokumentumokat, amelyek a Vállalkozó részére a feladatainak ellátásához szükségesek.
6. Vállalkozó köteles a megbízás kapcsán tudomására jutott információkat, valamint a munka során készült dokumentumokat bizalmasan kezelni.
7. Vállalkozó a tevékenységéről a Megrendelőt folyamatosan tájékoztatja.
8. Megrendelő jogosult a megbízás teljesítéséről, vagy egyes konkrét kérdésekről a fentieken túlmenően tájékoztatást kérni, a megbízás teljesítése során keletkezett iratokba betekinteni.
9. Vállalkozó a Megrendelő utasítása szerint és érdekeinek érvényesítésével, megóvásával köteles eljárni. Vállalkozó csak a Megrendelő erre felhatalmazott képviselőjétől fogadhat el utasítást.
10. Megrendelő köteles a Vállalkozót folyamatosan és kellő időben tájékoztatni minden, a megbízás tekintetében lényeges változásról, döntésről.
11. Megrendelő köteles intézkedéseit (adatszolgáltatás, véleményezés, döntés, állásfoglalás) érdemben úgy megtenni, hogy azzal a megbízás végrehajtását ne akadályozza.
12. A megbízási szerződést súlyos szerződésszegés esetén Felek bármelyike jogosult azonnali hatállyal írásban felmondani.
13. A szerződés közös megegyezéssel való megszüntetését bármely fél kezdeményezheti, 30 napos felmondási idővel.
14. A Felek jelen szerződés aláírásával hozzájárulnak a személyes és különleges adataik az információs önrendelkezési jogról és az információszabadságról szóló 2011. évi CXII. törvény és az Európai Unió Általános Adatvédelmi Rendelet (679/2016 sz. rendelet, a továbbiakban: GDPR) rendelkezéseinek betartásával történő, a másik fél általi – a szerződés tárgyával összefüggésben szükséges – nyilvántartásához, kezeléséhez és feldolgozásához.
15. Felek bármelyikének rendes felmondása esetén Megrendelő köteles Vállalkozónak az addig végzett tevékenység ellenértékét megfizetni.
16. Felek a nem szabályozott kérdésekre a hatályos jogszabályok rendelkezéseit tekintik irányadónak.
17. Felek jogvitájuk esetére kikötik a Nyíregyházi Járásbíróság kizárólagos illetékességét.

A fenti szerződést mint akaratunkkal mindenben egyezőt,6 számozott oldallal, 4 példányban jóváhagyólag írtuk alá.

Kelt: Tiszavasvári, 2020. június 10.

|  |  |
| --- | --- |
| ……………………………….**Tiszavasvári Város Önkormányzata**MegrendelőKépviseli: **Szőke Zoltán** polgármester | ……………………………….**TasiTrend Kereskedelmi Kft.**VállalkozóKépviseli: Tasi Károly ügyvezető  |